text: Vrøgum-borgere: Kig efter litauer! 
  08 september 2010 kl. 06.21
  Efter et mislykket indbrud mod Super Spar i Vrøgum, hvor tre litauere blev anholdt, leder politiet nu efter en fjerde medgerningsmand. 
  Vidner så i nat ved 04-tiden unge mænd bære varer ud fra Super Spar på Filsøvej i Vrøgum  og alarmerede politiet. Vidner fulgte efter to biler, der kørte fra stedet. Bilerne blev senere stoppet af politiet, som ved hjælp af spor-hunde fandt frem til tre gerningsmænd på 23 til 26 år.  
  
  Forvirret og mistænkelig 
  De tre - og de to biler - er nu i politiets varetægt. De tre gerningsmænd kan formentlig forvente at blive udvist af landet. Men politiet formoder, at ejeren af den anden bil er i området og var med i indbruddet. Derfor opfordrer politiet folk i området til at holde øje med en formentlig forvirret og mistænkelig mand.
  